
[image: \\ts.gov.lv\tmdfs\BB\lk1201\My Documents\DOKUMENTI\RIIKOJUMI\VEIDLAPAS_2015\vienkrasu_header_veidlapa_67.png]








Brīvības bulvāris 36, Rīga, LV-1536; tālr.: 67036801, 67036716, 67036721; fakss: 67210823, 67285575; 
e-pasts: tm.kanceleja@tm.gov.lv; www.tm.gov.lv

Rīgā

	14.08.2020
	 Nr.
	1-9.1/867




2

[bookmark: _GoBack]Uz 30.07.2020. VSS prot. Nr.30  7.§ (VSS-619)

Finanšu ministrijai


Par Ministru kabineta noteikumu projektu “Grozījumi Ministru kabineta 2017. gada 28. marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība”” 


Tieslietu ministrija ir izskatījusi Finanšu ministrijas sagatavoto Ministru kabineta noteikumu projektu “Grozījumi Ministru kabineta 2017. gada 28. marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība”” (turpmāk - projekts) un atbalsta tā tālāku virzību, izsakot šādus iebildumus. 
1. Projekta anotācijā tiek norādīts, ka Saeima 2020. gada jūnijā pieņēma likumprojektu “Grozījumi Sabiedrisko pakalpojumu sniedzēju iepirkumu likumā” (Nr.571/Lp13) (turpmāk – likumprojekts), kas stāsies spēkā 2021. gada 1. janvārī. Vēršam uzmanību, ka minētā informācija nav korekta, jo no Saeimas mājas lapā esošās informācijas var konstatēt, ka likumprojekts 2020. gada jūnijā un jūlijā Saeimas plenārsēdē nav skatīts, proti, šobrīd tas ir pieņemts tikai 1. lasījumā. Ievērojot minēto, nepieciešams precizēt projekta anotāciju un projekta virzību veikt tikai pēc likumprojektā paredzētā likuma pieņemšanas. Vienlaikus norādām, ka Tieslietu ministrija nevar veikt projekta korektu izvērtējumu par tā atbilstību likuma regulējumam un atzinums ir sagatavots atbilstoši likumprojektam, kādu Ministru kabinets ir iesniedzis Saeimā. 
2. Projekta 1.1. apakšpunkts paredz Ministru kabineta 2017. gada 28. marta noteikumu Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” (turpmāk – noteikumi) 1.10. apakšpunktā svītrot vārdu “metu”. Vēršam uzmanību, ka šāda veida grozījums noteikumu 1. punktā, kas paredz likuma pilnvarojuma normu uzskaitījumu, nav pieļaujams, jo likumprojektā nav paredzēts grozīt  Sabiedrisko pakalpojumu sniedzēju iepirkumu likuma (turpmāk – likums) 13. panta trešās daļas 3. punktu, kurā ir minētais pilnvarojums. Noteikumos likuma pilnvarojuma normai ir precīzi jāatbilst likuma normai. Ievērojot minēto, piedāvājam projekta 1.1. apakšpunktu svītrot vai arī likumprojektam iesniegt priekšlikumus par atbilstošu likuma 13. panta trešās daļas 3. punkta grozīšanu. 



Valsts sekretāra vietnieka
tiesību politikas jautājumos p.i.							D. Palčevska

